Filmen om Hamilton ble en suksess, og filmindustrien i Hollywood fikk øynene opp for Zwart. Michael Douglas ble produsent for hans første film, (2001). Filmen hadde et produksjonsbudsjett på 18 millioner dollar og et lanseringsbudsjett på rundt 13 millioner dollar. Filmen var ingen stor publikumssuksess (ifølge boxofficemojo.com gikk den med 17,5 millioner dollar i underskudd), på tross av at Michael Douglas, Matt Dillon og Liv Tyler spilte noen av de største rollene. ble likevel det utenlandske gjennombruddet for Zwart som regissør, og han fikk tilbud om å lage ungdomsfilmen (2003). Zwart takket ja, sammen med sin kone Veslemøy Zwart (som fra dette tidspunkt ble hans produsent). hadde et produksjonsbudsjett på 28 millioner dollar, og tjente inn 58 millioner dollar da den ble vist på kino. Zwart påbegynte så oppfølgeren (2004). Han trakk seg imidlertid fra prosjektet, og han uttalte til norske aviser at årsaken var at budsjettet var for lite (26 millioner dollar) og at han hadde takket nei. Produsentene på sin side sa at «Zwart var blitt erstattet».